CELEX: C2007/183/14
Language: hu
Date: 2007-08-04 00:00:00
Title: C-434/05. sz. ügy: A Bíróság (harmadik tanács) 2007. június 14-i ítélete (a Hoge Raad der Nederlanden [Hollandia] előzetes döntéshozatal iránti kérelme) – Stichting Regionaal Opleidingen Centrum Noord-Kennemerland/West-Friesland (Horizon College) kontra Staatssecretaris van Financiën (Hatodik HÉA-irányelv – Adómentesség – A 13. cikk A. része (1) bekezdésének i) pontja és a (2) bekezdése – Oktatási intézmény által foglalkoztatott tanár díjazás ellenében történő rendelkezésre bocsátása valamely másik, fogadó oktatási intézmény részére)

4.8.2007   
            
            
               HU
            
            
               Az Európai Unió Hivatalos Lapja
            
            
               C 183/8
            
         A Bíróság (harmadik tanács) 2007. június 14-i ítélete (a Hoge Raad der Nederlanden [Hollandia] előzetes döntéshozatal iránti kérelme) – Stichting Regionaal Opleidingen Centrum Noord-Kennemerland/West-Friesland (Horizon College) kontra Staatssecretaris van Financiën
   (C-434/05. sz. ügy) (1)
   
   (Hatodik HÉA-irányelv - Adómentesség - A 13. cikk A. része (1) bekezdésének i) pontja és a (2) bekezdése - Oktatási intézmény által foglalkoztatott tanár díjazás ellenében történő rendelkezésre bocsátása valamely másik, fogadó oktatási intézmény részére)
   (2007/C 183/14)
   Az eljárás nyelve: holland
   A kérdést előterjesztő bíróság
   Hoge Raad der Nederlanden
   Az alapeljárás felei
   
      Felperes: Stichting Regionaal Opleidingen Centrum Noord-Kennemerland/West-Friesland (Horizon College)
   
      Alperes: Staatssecretaris van Financiën
   Tárgy
   Előzetes döntéshozatal iránti kérelem – Hoge Raad der Nederlanden (Hollandia) – A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.) – Az irányelvben foglalt adómentesség hatálya – Valamely oktatási intézmény által foglalkoztatott tanárnak egy másik oktatási intézmény részére ellenérték fejében történő rendelkezésre bocsátása
   Rendelkező rész
   
               1)
            
            
               A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 13. cikke A. része (1) bekezdésének i) pontját úgy kell értelmezni, hogy „a gyermek- és az ifjúságnevelés, az iskolai vagy felsőfokú oktatás, továbbképzés, vagy szakmai átképzés” kifejezések még akkor sem vonatkoznak valamely tanárnak azon, e rendelkezés szerinti oktatási intézmények részére történő visszterhes rendelkezésre bocsátására, ahol e tanár, akiért a felelőséget ezen intézmény viseli, ideiglenesen oktatási feladatot lát el, ha a rendelkezésre bocsátó intézmény maga is oktatási céllal létrehozott közintézmény vagy egyéb, az érintett tagállam által elismert céllal létrehozott intézmény.
            
         
               2)
            
            
               A 77/388/EGK hatodik irányelv 13. cikke A. része (2) bekezdésére tekintettel értelmezett, e cikk A. része (1) bekezdésének i) pontját úgy kell értelmezni, hogy valamely tanárnak azon oktatási intézmény részére történő visszterhes rendelkezésre bocsátatása, ahol e tanár, akiért a felelősséget ezen intézmény viseli, ideiglenesen oktatási feladatokat lát el, olyan tevékenységnek minősülhet, amely e rendelkezés szerinti, az oktatáshoz „szorosan kapcsolódó” tevékenységként mentes a hozzáadottérték-adó alól, ha a tanár rendelkezésre bocsátása arra irányul, hogy a főszolgáltatásnak tekintett oktatási tevékenységet a legjobb feltételek mellett lehessen igénybe venni, azzal hogy a nemzeti bíróság feladata annak megvizsgálása, hogy:
               
                           —
                        
                        
                           mind a főszolgáltatást, mind az ahhoz szorosan kapcsolódó rendelkezésre bocsátást a 13. cikk A. része (1) bekezdésének i) pontjában említett szervezetek végzik, adott esetben figyelembe véve az érintett tagállam által az e cikk (2) bekezdésének a) pontja alapján esetlegesen meghatározott feltételeket,
                        
                     
                           —
                        
                        
                           a fent hivatkozott rendelkezésre bocsátás olyan jellegű és minőségű, hogy az ilyen szolgáltatás igénybevétele nélkül nem lenne biztosított a fogadó intézmény által, és ebből következően annak hallgatói számára nyújtott oktatás egyenértékűsége, és
                        
                     
                           —
                        
                        
                           az ilyen rendelkezésre bocsátás nem irányul alapvetően arra, hogy kiegészítő bevételeket szerezzen azon tevékenységeken keresztül, amelyek közvetlenül versenyeznek a hozzáadottértékadó-köteles üzleti vállalkozások tevékenységeivel.
                        
                     
         
      (1)  HL C 74., 2006.3.25.